
ROZSUDOK V MENE SLOVENSKEJ REPUBLIKY Okresný súd Prievidza v právnej veci žalobcu: VJG s.r.o., so sídlom v Bratislave, Medzilaborecká 25/143, 821 01 Bratislava, IČO: 36 695 548, proti žalovaným: v 1. rade A. B., nar. XX.X.XXXX, bytom C., D. XXX/XX, v 2. rade mal. E. F., nar. XX.X.XXXX, bytom G., H. G. XXX/XX, v 3. rade I. H. J., nar. XX. X. XXXX, bytom C., B. K. XX/X, v 4. rade L. J., nar. XX.X.XXXX, bytom C., B. K. XXX/XX, v 5. rade M. J., nar. XX.XX.XXXX, bytom C., B. K. XXX/XX, v 6. rade A. L., nar. XX.XX.XXXX, bytom C., B. K. XXX/XX, v 7. rade N. L., nar. X.XX.XXXX, bytom C., B. K. XXX/XX, v 8. rade O. H., nar. XX.X.XXXX, bytom C., B. K. XXX/XX, v 9. rade A. P., nar. XX.X.XXXX, bytom C.,B. K. XXX/XX, v 10. rade I. J. J., nar. XX.X.XXXX, bytom P., P. XXXX/X, v 11. rade I. J., nar. XX.X.XXXX, bytom C., B. K. XXX/XX, v 12. rade L. M., nar. XX.X.XXXX, bytom Q. C. D., R. H. XX/XX, v 13. rade S. Q., nar. X.X.XXXX, bytom C., T. D.. Clementisa 59/8, v 14. rade L. F., nar. XX.XX.XXXX, bytom C., B. K. XXX/XX, v 15. rade A. F., nar. XX.XX.XXXX, bytom C., B. K. XX/XX, v 16. rade K. Q., nar. XX.X.XXXX, bytom C., B. K. XXX/XX, v 17. rade Q. F., nar. XX.X.XXXX, bytom C., G. XX/XX, v 18. rade Q. L., nar. XX.XX.XXXX, bytom C., B. K. XX/XX, v 19. rade O. D., nar. XX.X.XXXX, bytom C., E. X/X, v 20. rade N. D., nar. XX.X.XXXX, bytom C., B. K. XXX/XX, v 21. rade D. A., nar. XX.X.XXXX, bytom Prievidza, Nábr. sv. T. XXX/XX, v 22. rade U. S., nar. XX.X.XXXX, bytom C., B. K. XXX/XX, v 23. rade L. S., nar. X.X.XXXX, bytom C., B. K. XX/X, v 24. rade L. O., nar. XX.X.XXXX, bytom C., B. K. XX/X, v 25. rade V. O., nar. X.X.XXXX, bytom C., B. K. XX/X, v 26. rade D. H., nar. XX.XX.XXXX, bytom C., O. XXXX/XX, v 27. rade I. C. T., nar. XX.X.XXXX, bytom P. P., Tr. Hradca E. XXXX/XX, v 28. rade A. C. T., nar. X.XX.XXXX, bytom P. P., Tr. Hradca E. XXXX/ XX, v 29. rade I. C., nar. X.X.XXXX, bytom C., B. K. XX/X, v 30. rade A. C., nar. X.X.XXXX, bytom C., B. K. XX/X, v 31. rade N. N., nar. XX.X.XXXX, bytom C., B. K. XXX/XX (namiesto pôvodne žalovanej A. N., nar. X.XX.XXXX, zomr. XX.X.XXXX), v 32. rade L. B., nar. XX.X.XXXX, bytom C., B. K. XXX/XX, v 33. rade J. T., nar. XX.X.XXXX, bytom N., A. P. XXXX/X, v 34. rade E. E., nar. XX.X.XXXX, bytom C., A. XXXX/XX, v 35. rade W. J., nar. X.X.XXXX, bytom C., H. XX/XX, v 36. rade D. B., nar. XX.X.XXXX, bytom C., B. K. XXX/XX, v 37. rade V. P., nar. XX.XX.XXXX, bytom X., H. XXX/XX, v 38. rade K. E., nar. X.XX.XXXX, bytom C., B. K. XXX/XX, v 39. rade L. A., nar. X.X.XXXX, bytom C., B. K. XXX/XX, v 40. rade L. O., nar. XX.X.XXXX, bytom C., B. K. XX/X, v 41. rade K. O., nar. X.XX.XXXX, bytom C., B. K. XX/X, v 42. rade W. C., nar. X.X.XXXX, bytom C., T. D.. Clementisa 233/25, v 43. rade L. E., nar. XX.X.XXXX, bytom W. R. R., L. D. XXX, v 44. rade L. E., nar. XX.X.XXXX, bytom W. R. R., L. D. XXX, v 45a. rade O. E., nar. X.X.XXXX, bytom A. B., C. H. XXX/XX, v 45b. rade P. F., nar. XX.X.XXXX, bytom R., C. XXX/XX, v 45c. rade A. E., nar. X.X.XXXX, bytom Q., R. Q. XXXX/XX (žalovaní v 45a., 45b., 45c. rade ako právni nástupcovia pôvodne žalovaného v 45. rade I. E., nar. X.X.XXXX, zomr. X.XX.XXXX),v 46. rade I. S., nar. XX.X.XXXX, bytom C., B. K. XX/X, v 47. rade O. S., nar. XX.X.XXXX, bytom C., B. K. XX/X, v 48. rade O. Y., nar. XX.X.XXXX, bytom C., L. XXX/X, v 49. rade I. D. E., nar. XX.X.XXXX, bytom P., C. P. XXXX/XX, v 50. rade I. H. Q., nar. XX.X.XXXX, bytom C., W. B. XXX/XX, v 51. rade A. Z., nar. XX.XX.XXXX, bytom C., B. K. XXX/XX, v 52. rade K. C., nar. X.X.XXXX, bytom C., B. K. XXX/XX, v 53. rade I. O. T., nar. XX.XX.XXXX, bytom C., V. J. XXX/XX, v 54. rade O. N., nar. XX.XX.XXXX, bytom C., B. K. XXX/XX, v 55. rade L. W., nar. XX.X.XXXX, bytom C., B. K. XXX/X, v 56. rade E. F., nar. XX.X.XXXX, bytom Prievidza, S. Chalupku 318/22, v 57. rade D. J., nar. X.X.XXXX, bytom C., B. K. XXX/X, v 58. rade K. A., nar. XX.XX.XXXX, bytom C., B. K. XXX/X, v 59. rade Q. C., nar. XX.XX.XXXX, bytom C., B. K. XXX/XX, v 60. rade O. P., nar. X.X.XXXX, bytom C., B. K. X/X, v 61. rade E. P., nar. X.X.XXXX, bytom C., B. K. X/X, v 62. rade C. G., nar. XX.X.XXXX, bytom C., B. K. X/X, v 63. rade V. G., nar. X.X.XXXX, bytom C., B. K. X/X, v 64. rade A. N. E., nar.XX.X.XXXX, bytom C., L. XXX/XX, v 65. rade N. E., nar. XX.XX.XXXX, bytom C., L. XXX/XX, v 66. rade Q. W., nar. XX.X.XXXX, bytom C., B. K. X/XX, v 67. rade
P. G., nar. XX.XX.XXXX, bytom C., B. K. X/XX, v 68. rade W. P., nar. XX.X.XXXX, bytom C., B. K. XXX/ X, v 69. rade V. G., nar. X.X.XXXX, bytom C., L. C. XXX/XX, v 70. rade I. Q. E., nar. XX.X.XXXX, bytom C., B. K. X/X, v 71. rade Z. E., nar. X.X.XXXX, bytom C., B. K. X/X, v 72. rade L. A., nar. XX.X.XXXX, bytom C., B. K. XXX/X, v 73. rade I. E. A., nar. XX.XX.XXXX, bytom C., B. K. XXX/X, v 74. rade U. C., nar. XX.X.XXXX, bytom R. H. X. XXX, v 75. rade K. O., nar. XX.X.XXXX, bytom Q., J. XXX/XXX, v 76. rade L. C., nar. XX.X.XXXX, bytom C., B. K. XXX/X, v 77. rade V. P., nar. XX.X.XXXX, bytom C., O. XXX/XX, v 78. rade C. T., nar. XX.X.XXXX, bytom C., B. B. XXX/X, v 79. rade A. T., nar. XX.X.XXXX, bytom R., N. XXXX/XX, v 80. rade I. L. Z., nar. XX.X.XXXX, bytom C., B. K. X/X, v 81. rade A. Z., nar. X.X.XXXX, bytom C., B. K. X/X, v 82. rade VAREA, s.r.o., so sídlom v Bratislave, Kadnárová 99, IČO: 52 304 850, v 83. rade U. M., nar. XX.XX.XXXX, bytom C. X. XXX, v 84. rade A. G., nar. X.X.XXXX, bytom R. C., P. XXX/XX, v 85. rade V. Q., nar. X.X.XXXX, bytom C., B. K. XXX/X, v 86. rade A. I., nar. XX.X.XXXX, bytom C., H.. T. XXX/X, žalovaní v 1. až 86. rade zastúpení zo zákona Spoločenstvom vlastníkov bytov a nebytových priestorov v dome ?Spoločenstvo bytov DOZACHEM s. v. b. č. 190?, so sídlom v Prievidzi, Ulica energetikov 190/11, IČO: 35 352 527, zastúpeným Advokátskou kanceláriou JUDr. Michaela Šteiningerová, s.r.o., so sídlom v Prievidzi, Záhradnícka 726/24, IČO: 56 478 062, o určenie neplatnosti uznesení, takto rozhodol: I. Súd žalobu z a m i e t a . II. Súd žalovaným voči žalobcovi p r i z n á v a nárok na náhradu trov konania v rozsahu 100%. odôvodnenie: 1. Žalobca sa žalobou podanou voči žalovaným pôvodne domáhal určenia, že uznesenia vlastníkov bytov a nebytových priestorov v bytovom dome so súpisným číslom XXX R. B. K. X. X – XX C., vlastnícke právo ktorých je evidované na LV č. XXXX, prijaté na zhromaždení zo dňa 18.11.2023, sú neplatné a zároveň určenia, že uznesenia vlastníkov bytov a nebytových priestorov v bytovom dome so súpisným číslom XXX R. B. K. X. X – XX C., vlastnícke právo ktorých je evidované na LV č. XXXX, prijaté na písomnom hlasovaní zo dňa 4.12.2023, sú neplatné. V priebehu konania žalobca žalobu zmenil tak, že sa voči žalovaným domáhal: a) zrušenia uznesenia prijatého na zhromaždení dňa 18.11.2023 o tom, že za trvalých overovateľov hlasovaní boli zvolení všetci vlastníci bytov, b) zrušenia uznesenia prijatého na zhromaždení dňa 18.11.2023 o tom, že bude, resp. malo byť vyhlásené písomné hlasovanie, c) zrušenia uznesenia zo dňa 4.12.2023 o tom, že dochádza k zníženiu do FOaÚ na 1 m2 z 0,6 eur za 1m2 na novú sumu 0,2 eur za 1m2. Žalobu odôvodnil tým, že ako vlastníkovi bytu č. XX na X. poschodí bytového domu súpisné číslo XXXXX v C., na Ulici K., mu nebolo doručené oznámenie o tom, že sa bude konať zhromaždenie vlastníkov bytov, nedozvedel sa v akom termíne sa bude konať, s akým programom. Rovnako sa nedozvedel o tom, že sa bude konať písomné hlasovanie. Žalobca uviedol, že zápisnica zo zhromaždenia zo dňa 19.11.2023 neobsahuje miesto konania zhromaždenia, ani odsúhlasený program zhromaždenia. Namietal, že nebol zvolený predsedajúci zhromaždenia a uznesenie o písomnom hlasovaní neobsahuje ustanovenie kedy a kde sa bude písomné hlasovanie konať. Uviedol, že o písomnom hlasovaní sa nemal ako dozvedieť a zápisnica z písomného hlasovania zo dňa 4.12.2023 neobsahuje termín ani miesto konania písomného hlasovania. 2. Žalovaní prostredníctvom zákonného zástupcu so žalobou nesúhlasili. Tento uviedol, že žalobcovi bolo konanie zhromaždenia vlastníkov bytov oznámené v súlade so zákonom o vlastníctve bytov a v súlade so zmluvou o spoločenstve. Schôdza vlastníkov bytov bola zvolaná riadne na deň 18.11.2023 s tým, že pozvánky boli dňa 2.11.2023 vložené všetkým vlastníkom bytov do ich poštových schránok. Zároveň táto pozvánka bola vyvesená v každom vchode vo vestibule na nástenke od 2.11.2023. Nie je preto chybou žalovaných, že žalobca o schôdzi vlastníkov bytov nevedel. Na schôdzi vlastníkov dňa 18.11.2023 sa nezúčastnila nadpolovičná väčšina vlastníkov bytov, nedošlo ku schváleniu jedného bodu programu, ktorý bol uvedený už v pozvánke, a to: a) zníženie do FOaÚ na 1 m2 zo súčasných 0,60 eur na 0,20 eur/1m2. Zápisnica a výsledok hlasovania schôdze vlastníkov bol oznámený na
informačnej tabuli v každom vchode v súlade so zmluvou o spoločenstve vlastníkov bytov (zmluva o SVB) a dodatku č. 1 k tejto zmluve. Dňa 20.11.2023 predseda spoločenstva vlastníkov bytov a nebytových priestorov (SVB) p. L. vyhlásil písomné hlasovanie podľa § 14a ods. 1 zákona č. 182/1993 Z.z. s jediným bodom – aby vlastníci odsúhlasili v písomnom hlasovaní zníženie príspevku do Fondu opráv a Údržby (FOaÚ) z 0,60 eur za 1 m2 na novú sumu 0,20 eur na 1 m2 s účinnosťou od 1.1.2024. Vyhlásenie písomného hlasovania bolo opätovne doručené každému vlastníkovi vhodením do poštovej schránky dňa 20.11.2023, t.j. aj žalobcovi. Zároveň bolo oznámenie o hlasovaní vyvesené v každom vchode vo vestibule na nástenke. Hlasovanie sa uskutočnilo v dňoch 1.12. až 4.12.2023 spôsobom v dome obvyklým a vlastníci nadpolovičnou väčšinou súhlasili so znížením platby do FOaÚ. Zápisnica z písomného hlasovania bola vyvesená v každom vchode. Žalovaní v konaní namietali aktívnu vecnú legitimáciu žalobcu z dôvodu, že právo obrátiť sa na súd v lehote 30 dní od oznámenia výsledku hlasovania má prehlasovaný vlastník bytu alebo nebytového priestoru. Vzhľadom k tomu, že žalobca nehlasoval, nie je prehlasovaným vlastníkom. Okrem toho žalovaní namietali aj nedostatok pasívnej vecnej legitimácie v konaní, pretože nie všetci žalovaní sú aktuálne členmi SVB. Súčasne poukazovali na šikanózne konanie zo strany žalobcu, ktorý voči nim podáva žaloby opakovane. 3. Súd vykonal dokazovanie výsluchom žalobcu, žalovaných v 6. a 66. rade, oboznámením obsahu zápisnice SVB Dozachem zo dňa 19.11.2023, zápisnice z písomného hlasovania zo dňa 4.12.2023, zápisnice zo zhromaždenia vlastníkov bytov a nebytových priestorov zo dňa 14.9.2023, vyjadrenia žalovaných zo dňa 13.2.2024, 26.3.2024,5.11.2024, zmluvy o spoločenstve vlastníkov bytov a nebytových priestorov zo dňa 15.3.1995, dodatku č. 1 k zmluve zo dňa 4.12.2002, pozvánky zo dňa 2.11.2023, oznámenia o hlasovaní zo dňa 20.11.2023, zápisnice z písomného hlasovania zo dňa 4.12.2023, zápisnice SVB Dozachem zo dňa 19.11.2023, výpisu z LV č. XXXX k.ú. C., vyjadrenia žalobcu zo dňa 3.3.2024, 15.4.2024, návrhu na zmenu žaloby zo dňa 28.6.2024, 22.10.2024, 4.11.2024, oznámenia o odstúpení z funkcie zo dňa 18.6.2023, ako aj oboznámením ostatného spisového materiálu a zistil tento skutkový a právny stav: 4. Na základe zmluvy o spoločenstve vlastníkov bytov a nebytových priestorov zo dňa 15.3.1995 bolo na zabezpečenie správy bytového domu súpisné číslo I. XXX-X, X, XX, XX, XX R. B. K. v Prievidzi založené Spoločenstvo vlastníkov bytov a nebytových priestorov s názvom „Spoločenstvo bytov DOZACHEM s.v.b. č. 190“, so sídlom v Prievidzi, Ulica K. XXX/XX, IČO: 35 652 527. 5. Žalobca je vlastníkom bytu č. XX na X. poschodí bytového domu súp. č. XXXXX na Ulici K. v C. , ktorý je zapísaný na LV č. XXXX k.ú. C.. 6. Z pozvánky predsedu SVB A. L. zo dňa 2.11.2023 vyplýva, že na sobotu 18.11.2023 o 15.00 hod. zvolal schôdzu vlastníkov bytov, ktorá sa mala konať na asfaltovom ihrisku pred bytovým domom a v prípade nepriaznivého počasia sa schôdza mala konať vo vchode č. XX. V pozvánke bol uvedený návrh programu, a to: 1. Otvorenie, voľba zapisovateľa a overovateľov zápisnice; 2. Súhlasíte so znížením do FOaÚ na 1 m2 zo súčasných 0,60 eur na 0,20 eur/m2 od 1.1.2024; 3. Voľba trvalých overovateľov písomných hlasovaní pre potreby Spoločenstva; 4. Uznesenie a záver. 7. Dňa 18.11.2023 sa konala schôdza Spoločenstva vlastníkov bytov a nebytových priestorov v bytovom dome na ul. K. XXX v Prievidzi („SVB“). Zo zápisnice zo dňa 19.11.2023 vyplýva, že schôdze sa nezúčastnila nadpolovičná väčšina vlastníkov bytov a v jednom bode nebola uznášaniaschopná. Vlastníci bytov nadpolovičnou väčšinou odsúhlasili zapisovateľa A. L. a overovateľov zápisnice I. Q. W. a A. I. J.. Nebol odsúhlasený bod a) - zníženie do FOaÚ na 1 m2 zo súčasných 0,60 eur na 0,20 eur/1 m2. Zo zápisnice tiež vyplýva, že nadpolovičnou väčšinou na schôdzi vlastníci bytov odsúhlasili, že o bode a) bude vyhlásené písomné hlasovanie. Ďalej vlastníci bytov nadpolovičnou väčšinou odsúhlasili za trvalých overovateľov písomných hlasovaní všetkých vlastníkov bytov. 8. Z výpovede žalovaného v 6. rade A. L. v konaní bolo zistené, že zhromaždenie vlastníkov bytov zvolával on ako predseda SVB, nakoľko dňa 20.5.2023 boli zvolení traja členovia Rady, ale jeden z nich dňa 18.6.2023 z funkcie odstúpil a podľa zákona musí mať Rada aspoň troch členov. Rada spoločenstva teda prakticky neexistovala. Na zhromaždení nebola prítomná nadpolovičná väčšina vlastníkov bytov a nebytových priestorov. V zápisnici sa odsúhlasenie programu zhromaždenia neuvádzalo, nakoľko vlastníci vedeli podľa pozvánky, aký je program a podľa toho sa postupovalo. Keďže sa zhromaždenia nezúčastnila nadpolovičná väčšina všetkých vlastníkov, bolo odsúhlasené písomné hlasovanie, a to
len o jednom bode. Uviedol, že pozvánku na zhromaždenie vhodil do poštovej schránky každému vlastníkovi bytu a pozvánka bola vyvesená aj na nástenke vo vchodoch bytového domu tak, ako to ukladá zmluva o spoločenstve. Takto bola doručená pozvánka aj žalobcovi. Pozvánky do poštových schránok vkladal spolu s p. W.. Rovnako postupovali aj pri vyhlásení písomného hlasovania. 9. Z oznámenia o hlasovaní zo dňa 20.11.2023 vyplýva, že predseda spoločenstva A. L. vyhlásil písomné hlasovanie o otázke: „vlastníci bytov týmto hlasovaním súhlasia, aby sme znížili od 1. januára 2024 sumu do Fondu opráv a Údržby (FOaÚ) z 0,60 eur za m2 na novú sumu 0,20 eur na 1 m2.“ V oznámení sa uvádza, že hlasovanie sa uskutoční v dome obvyklým spôsobom v dňoch 1. – 10. decembra 2023. Z hlasovacieho lístka o písomnom hlasovaní vyplýva, že je na ňom uvedený predmet hlasovania (t.j. „vlastníci bytov týmto hlasovaním súhlasia, aby sa do FOaÚ na 1 m2 platilo 0,20 eur“), hlasovací lístok obsahuje mená 64 vlastníkov bytov, pri každom mene je kolónka „dátum“, ako aj kolónky „súhlasím“ a „nesúhlasím“. Hlasovalo 40 vlastníkov v dňoch 1. až 3. 12.2023, všetci vyjadrili súhlas. 10. Zo zápisnice z písomného hlasovania zo dňa 4.12.2023 bolo zistené, že písomné hlasovanie sa uskutočnilo v zmysle uznesenia zo schôdze vlastníkov bytov zo dňa 18.11.2023 s jedinou otázkou: „Súhlasíte, aby sa znížilo do FOaÚ na 1 m2 z 0,60 eur na novú sumu 0,20 eur“ a vlastníci bytov v písomnom hlasovaní nadpolovičnou väčšinou odsúhlasili: „zníženie do FOaÚ na 1 m2 z 0,60 eur za m2 na novú sumu 0,20 eur na 1 m2“. Zápisnicu vyhotovil A. L. a overovateľmi boli I. Q. W. a A. I. J.. 11. Z výpovede žalovaného v 66. rade bolo zistené, že pozvánky na zhromaždenie, ako aj na písomné hlasovanie boli vhodené do každej jednej schránky bytového domu každému vlastníkovi a takto sa postupovalo vždy. V stanovách majú uvedené, že pozvánku majú vložiť do schránky, a preto nepovažuje za povinnosť zisťovať, kto kde býva. Zhromaždenie dňa 18.11.2023 sa konalo vo vchode č. 11. Uviedol, že z jeho pohľadu zrejme viazne komunikácia medzi žalobcom a nájomcom bytu, ktorý má žalobca vo vlastníctve. Žalovaný tiež uviedol, že v čase doručovania pozvánok bol podpredsedom SVB. 12. Zo zápisnice zo zhromaždenia vlastníkov bytov a nebytových priestorov SVB „Spoločenstvo bytov DOZACHEM s.v.b. č. XXX“ zo dňa 14.9.2023 vyplýva, že na zhromaždení bolo prítomných 14 vlastníkov, ktorí disponujú spolu počtom hlasov 16 z celkového počtu 64 hlasov. Za zapisovateľa bol zvolený zástupca žalobcu I. F.. Na zhromaždení vlastníci bytov okrem iného schválili za trvalých overovateľov písomných hlasovaní pre potreby Spoločenstva I. Z., C. D. a P. P. a prijali uznesenie o tom, že má byť vyhlásené písomné hlasovanie s otázkou: „Súhlasíte, aby za člena Rady spoločenstva bol zvolený p. U. M.?“ 13. Z článku IV. bod 4, 5 dodatku č. 1 k Zmluve o spoločenstve vlastníkov bytov a nebytových priestorov zo dňa 15.3.1995 vyplýva, že oznámenie o zhromaždení vlastníkov spolu s programom musí byť v písomnej forme doručené každému vlastníkovi v dome minimálne päť dní pred dňom konania zhromaždenia vložením do poštovej schránky a zároveň oznámenie musí byť vyvesené na informačnej tabuli v každom vchode v tom istom čase. Výsledok hlasovania oznamuje ten, kto zhromaždenie zvolal, a to do piatich pracovných dní od zhromaždenia na informačnej tabuli v každom vchode. 14. Žalobca v konaní namietal, že oznámenie o konaní zhromaždenia vlastníkov dňa 18.11.2023 mu nebolo riadne doručené. Poukázal na to, že doručenie mu malo byť realizované na adrese jeho sídla, t.j. na adrese A. XX/XXX, P.. Podľa jeho názoru zhromaždenie nebolo zvolané zákonne, pretože bolo zvolané predsedom SVB, po jeho skončení nebola zápisnica spísaná v súlade so zákonom, neoverili ju overovatelia, ktorí v tom čase boli platne za overovateľov zvolení a toto zhromaždenie rozhodovalo o otázke, ktorá už bola riešená na predchádzajúcom zhromaždení dňa 14.9.2023, hoci sa ho nezúčastnila nadpolovičná väčšina všetkých vlastníkov. Predmetné zhromaždenie preto považoval za pochybné a nevyvolávajúce právne účinky zhromaždenia ako najvyššieho orgánu spoločenstva. Zároveň považoval aj písomné hlasovanie, ktoré sa malo uskutočniť od 1. do 10.12.2023 za nezákonné, pretože malo byť zvolané práve zhromaždením zo dňa 18.11.2023, kde evidentne absentovala vôľa takéto písomné hlasovanie vykonať. Poukázal na to, že ani oznámenie o konaní písomného hlasovania mu nebolo doručené, o jeho konaní sa nedozvedel. Žalobca v konaní namietal aj platnosť plnomocenstva udeleného Advokátskej kancelárii JUDr. Michaela Šteiningerová, s.r.o., so sídlom v Prievidzi, Záhradnícka 726/24, IČO: 56 478 062, z dôvodu, že v čase podpisu tejto plnej moci už p. L. uplynulo funkčné obdobie predsedu SVB a teda už túto funkciu nevykonával.
15. Podľa § 14 ods. 1, 2 zákona č. 182/1993 Z.z. o vlastníctve bytov a nebytových priestorov (v znení účinnom do 31.12.2024) vlastník bytu alebo nebytového priestoru v dome má právo a povinnosť zúčastňovať sa na správe domu a hlasovaním rozhodovať ako spoluvlastník o všetkých veciach, ktoré sa týkajú správy domu, spoločných častí domu a spoločných zariadení domu, spoločných nebytových priestorov, príslušenstva a pozemku zastavaného domom alebo priľahlého pozemku. Rozhodnutia vlastníkov bytov a nebytových priestorov v dome sa prijímajú na schôdzi vlastníkov alebo písomným hlasovaním; na účely rozhodovania vlastníkov sa za schôdzu vlastníkov považuje aj zhromaždenie. 16. Podľa § 14a ods. 1, 2 zákona č. 182/1993 Z.z. (v znení účinnom do 31.12.2024) schôdzu vlastníkov zvoláva správca alebo rada podľa potreby, najmenej raz za kalendárny rok, alebo keď o to požiada aspoň štvrtina vlastníkov bytov a nebytových priestorov v dome alebo predseda. Termín konania schôdze vlastníkov musí byť určený tak, aby sa jej mohol zúčastniť čo najväčší počet vlastníkov bytov a nebytových priestorov v dome. Písomné hlasovanie vyhlasuje správca alebo rada podľa potreby, alebo keď o to požiada aspoň štvrtina vlastníkov bytov a nebytových priestorov v dome alebo predseda. O písomnom hlasovaní môžu rozhodnúť vlastníci bytov a nebytových priestorov v dome aj hlasovaním na schôdzi vlastníkov. Schôdza vlastníkov alebo začiatok písomného hlasovania sa musí uskutočniť do 15 dní od doručenia žiadosti predsedu alebo aspoň štvrtiny vlastníkov bytov a nebytových priestorov v dome. Ak správca alebo rada v tomto termíne nekoná alebo sa rada podľa § 7c ods. 6 nezriaďuje, právo zvolať schôdzu vlastníkov alebo vyhlásiť písomné hlasovanie má aspoň štvrtina vlastníkov bytov a nebytových priestorov v dome alebo predseda. Termín, miesto a program schôdze vlastníkov alebo termín, miesto a otázky písomného hlasovania musia byť vlastníkom bytov a nebytových priestorov v dome oznámené najneskôr sedem dní vopred. Oznámenie o schôdzi vlastníkov alebo oznámenie o písomnom hlasovaní musí byť v listinnej podobe doručené každému vlastníkovi bytu alebo nebytového priestoru v dome, ak zmluva o spoločenstve alebo zmluva o výkone správy neurčí iný spôsob doručenia. Oznámenie o schôdzi vlastníkov alebo písomnom hlasovaní musí byť doručené správcovi alebo predsedovi, ak sa ich rozhodovanie dotýka. 17. Podľa § 14a ods. 4 zákona č. 182/1993 Z.z. (v znení účinnom do 31.12.2024) písomné hlasovanie sa uskutočňuje na hlasovacej listine alebo na viacerých listinách, ktoré obsahujú úplné znenie schvaľovaného návrhu, otázky označené poradovými číslami, termín hlasovania, meno a priezvisko vlastníka bytu alebo nebytového priestoru v dome, jeho súhlas alebo nesúhlas vyjadrený vlastnoručným podpisom s uvedením dátumu hlasovania. Podpis vlastníka bytu a nebytového priestoru v dome na hlasovacej listine potvrdia najmenej dvaja overovatelia prítomní pri podpise, ktorí boli zvolení na schôdzi vlastníkov; zmluva o spoločenstve alebo zmluva o výkone správy môže určiť, kedy je potrebné úradné osvedčenie pravosti podpisov pri hlasovaní. Ak vlastník bytu alebo nebytového priestoru v dome nevyznačí svoj názor na hlasovacej listine, je hlas neplatný. Po vykonaní písomného hlasovania správca, predseda, rada alebo zvolený zástupca aspoň jednej štvrtiny vlastníkov bytov a nebytových priestorov v dome zistí výsledok hlasovania za účasti dvoch overovateľov. 18. Podľa § 14a ods. 8 prvá a druhá veta zákona č. 182/1993 Z.z. (v znení účinnom do 31.12.2024) prehlasovaný vlastník bytu alebo nebytového priestoru v dome má právo obrátiť sa do 30 dní od oznámenia výsledku hlasovania na súd, aby vo veci rozhodol, inak jeho právo zaniká. Ak sa vlastník bytu alebo nebytového priestoru v dome nemohol o výsledku hlasovania dozvedieť, má právo obrátiť sa na súd najneskôr do troch mesiacov od oznámenia výsledku hlasovania, inak jeho právo zaniká. 19. Podľa § 78 ods. 1, 2 Civilného sporového poriadku (CSP) nútené spoločenstvo je procesné spoločenstvo, v ktorom osobitný predpis vyžaduje pre úspech v spore účasť všetkých subjektov právneho vzťahu. Súd žalobu zamietne, ak nie je splnená podmienka účasti všetkých subjektov podľa odseku 1. 20. Po zhodnotení výsledkov vykonaného dokazovania súd dospel k záveru, že žalobe nemožno vyhovieť. Žalobca sa v konaní domáhal zrušenia uznesení prijatých na zhromaždení SVB dňa 18.11.2023 o tom, že za trvalých overovateľov hlasovaní boli zvolení všetci vlastníci bytov a o tom, že bude vyhlásené písomné hlasovanie, ako aj zrušenia uznesenia zo dňa 4.12.2023 o tom, že dochádza k zníženiu do FOaÚ na 1 m2 z 0,6 eur na 1 m2 na novú sumu 0,2 eur za 1 m2. Súd v konaní primárne skúmal, či je daná aktívna a pasívna vecná legitimácia strán sporu. Je nesporným, že žalobca
je vlastníkom bytu č. XX na X. poschodí bytového domu súp. č. XXXXX R. B. K. D. C. , ktorý je zapísaný na LV č. XXXX, k.ú. C.. Žalobca sa na zhromaždení vlastníkov bytov a nebytových priestorov dňa 18.11.2023 nezúčastnil. Tvrdil, že o konaní zhromaždenia sa nedozvedel, nakoľko mu nebolo doručené oznámenie o jeho konaní. Z toho dôvodu sa nemohol dozvedieť ani o výsledku hlasovania na uvedenom zhromaždení. Zákon v takom prípade umožňuje vlastníkovi bytu obrátiť sa na súd v lehote troch mesiacov od oznámenia výsledku hlasovania. Žalobca návrh na súd podal dňa 19.12.2023, t.j. v lehote určenej zákonom. Aktívna vecná legitimácia žalobcu v konaní je preto daná. 21. Súd skúmal i existenciu pasívnej vecnej legitimácie v konaní. Súd má za to, že v danom prípade je nevyhnutné, aby sporovými stranami v spore o určenie neplatnosti hlasovania vlastníkov bytov a nebytových priestorov a určenia neplatnosti konkrétnych rozhodnutí prijatých na zhromaždení boli všetci vlastníci bytov a nebytových priestorov v bytovom dome (samozrejme okrem toho, kto je v danom spore žalobcom), kedy rovnaký záver vyplýva aj z rozhodnutí Ústavného súdu SR IV. ÚS 194/2012 a III. ÚS 11/2015, či okrem iného aj z rozhodnutia Krajského súdu v Žiline sp. zn. 8Co/31/2022 zo dňa 27.5.2022. Otázka vecnej legitimácie v konaní o určenie neplatnosti uznesenia schôdze vlastníkov bytov a nebytových priestorov vychádza z ustáleného názoru, že ak má byť určená neplatnosť hlasovania vlastníkov bytov a nebytových priestorov, musia sa konania zúčastniť všetci vlastníci bytov a nebytových priestorov. V prípade, ak stranou sporu nie sú všetci vlastníci bytov a nebytových priestorov, rozhodnutie, ktoré by mohlo byť v konaní vydané, by nebolo záväzné pre tých vlastníkov bytov a nebytových priestorov, ktorí neboli účastníkmi súdneho sporu. Je nepochybné, že sú to iba vlastníci bytov a nebytových priestorov v bytovom dome, ktorí realizujú svoje vlastnícke práva hlasovaním a závery hlasovaním prijaté sú rozhodnutím vlastníkov bytov a nebytových priestorov. Rozhodnutie prijaté väčšinou vlastníkov je prejavom ich väčšinovej vôle a v prípade rozhodnutia súdu o neplatnosti hlasovania by došlo k negovaniu tohto rozhodnutia prijatého príslušnou väčšinou vlastníkov v rámci hlasovania, čím by zároveň došlo k zmene tohto rozhodnutia. Je preto nevyhnutné, aby sporovými stranami v spore o určenie neplatnosti hlasovania vlastníkov bytov a nebytových priestorov a určenia neplatnosti konkrétnych rozhodnutí prijatých na zhromaždení boli všetci vlastníci bytov a nebytových priestorov v bytovom dome, teda všetci okrem tých, ktorí sú v danom spore žalobcami (viď aj rozsudok Krajského súdu v Trenčíne sp.zn. 8Co/17/2023 zo dňa 30.4.2024). 22. Otázka vecnej legitimácie vyplýva z hmotného, nie procesného práva. Najvyšší súd Slovenskej republiky v rozsudku zo dňa 31.7.2012 sp. zn. 3Cdo/197/2010 zdôraznil, že: „nesprávne určenie okruhu účastníkov v sporovom konaní nemôže súd odstrániť ex offo a nemôže o tomto nedostatku žalobcu poučiť. Neposkytnutím poučenia v tomto prípade nedochádza k odňatiu možnosti pred súdom konať, lebo súd je povinný poskytnúť účastníkovi iba poučenie o jeho procesných právach. Poučenie o vecnej legitimácii by bolo poučením o tom, kto má byť podľa hmotného práva účastníkom konania; také poučenie by ale presiahlo poučovaciu povinnosť súdu a bolo v rozpore so zásadou rovnosti účastníkov konania“. Takisto v danom smere súd poukazuje na rozhodnutie Krajského súdu v Trenčíne sp. zn. 8Co/17/2023 a súd má potom za to, že bolo povinnosťou žalobcu, ktorý bol až do 29.9.2025 (t.j. právne zastúpenie bolo ukončené až deň pred pojednávaním, na ktorom súd vo veci rozhodol) v konaní právne zastúpený, označiť okruh všetkých pasívne vecne legitimovaných subjektov podľa § 78 CSP v zmysle aktuálneho listu vlastníctva. Súd sa nestotožňuje s názorom žalobcu, že všeobecné označenie žalovaných „všetci vlastníci bytov a nebytových priestorov v dome na B. K. súp.č. XXX v meste C., vlastnícke právo ktorých je evidované na LV č. XXXX okrem žalobcu“ je dostatočne určité aj bez presného zoznamu konkrétnych fyzických a právnických osôb, keďže informácia o tom, kto sú vlastníci bytov v bytovom dome, je skutočnosťou súdu známou z jeho činnosti. Takéto označenie samo osebe podľa názoru súdu nie je dostatočne určitým označením žalovaných v konaní. Civilný sporový poriadok v ust. § 133 presne uvádza, ako je potrebné označiť v žalobe strany sporu, t.j. fyzické a právnické osoby. V súlade s týmto ustanovením je na žalobcovi, aby riadne označil strany sporu a nie je povinnosťou súdu zisťovať a označovať, kto konkrétne je žalovaným subjektom. Žalobca si toho zjavne bol aj vedomý, keďže v žalobe riadne konkretizoval jednotlivých žalovaných, t.j. vlastníkov bytov a nebytových priestorov. Súd však v konaní z výpisu z LV č. XXXX pre k.ú. C. zistil, že ku dňu rozhodovania neboli žalobcom označení všetci vlastníci bytov a nebytových priestorov, ktorí sú zapísaní na predmetnom liste vlastníctva. Žalobca navyše bol na nedostatok pasívnej vecnej legitimácie upozornený na pojednávaní konanom dňa 30.9.2025 právnou zástupkyňou žalovaných. Mal teda možnosť tento procesný nedostatok odstrániť, čo však neurobil.
23. Súd sa pred vyhlásením rozsudku oboznámil s aktuálnym listom vlastníctva č. XXXX, z ktorého zistil, že pod číslom 194 je katastrom nehnuteľností evidovaný ako vlastník bytu č. 5 vo vchode č. 9 predmetného bytového domu subjekt, ktorý v tomto konaní nevystupuje na strane žalovaných. Rovnako pod číslom 190, 193, 198 a 200 sú katastrom nehnuteľností evidovaní ako vlastníci bytov subjekty, ktoré v konaní nevystupujú na strane žalovaných. Takisto súd zistil, že v konaní je ako žalovaný 45a). rade označený O. E., nar. X.X.XXXX, ako žalovaná v 45b). rade P. F., nar. XX.X.XXXX, ako žalovaný v 45c). rade A. E., nar. X.X.XXXX, ako žalovaná v 77. rade V. P., nar. XX.X.XXXX, ako žalovaný v 82. rade VAREA s.r.o., IČO: 52 304 850, ako žalovaná v 85. rade V. Q., nar. X.X.XXXX, ktorí v aktuálnom výpise listu vlastníctva č. XXXX sa ako vlastníci bytu nenachádzajú. Žalovaní tiež na pojednávaní dňa 30.9.2025 uvádzali, že žalovaná v 13. rade má byť nebohá, avšak túto skutočnosť nebola súdu v čase rozhodnutia preukázaná. V zmysle vyššie uvádzanej argumentácie nie je úlohou súdu zhojiť procesný nedostatok žaloby a nakoľko súdu zo strany žalobcu nebol adresovaný dispozičný právny úkon, a to návrh na pripustenie ďalšej zmeny na strane žalovaných, súdu neostávala iná možnosť ako žalobu v dôsledku nedostatku pasívnej vecnej legitimácie v zmysle vyššie uvedenej argumentácie zamietnuť, a preto súd rozhodol tak, ako je to uvedené vo výroku tohto rozhodnutia. 24. Pokiaľ ide o námietku žalobcu týkajúcu sa neplatnosti udelenej plnej moci na zastupovanie Advokátskej kancelárii JUDr. Michaela Šteiningerová s.r.o., súd uvádza, že zákonný zástupca žalovaných udelil najskôr plnú moc na zastupovanie v konaní advokátke – fyzickej osobe L. A. G., a to v čase, keď p. A. L. bol vo funkcii predsedu SVB. Na strane pôvodne splnomocnenej advokátky neskôr došlo iba k zmene spôsobu výkonu advokácie. Samotná skutočnosť, že advokátka zmenila spôsob výkonu advokácie však nespôsobuje zánik plnej moci, ani jej neplatnosť a zmenou spôsobu výkonu advokácie v priebehu konania nestratila predchádzajúca právna zástupkyňa postavenie advokáta a bola oprávnená žalovaných v konaní zastupovať. Tieto závery vyplývajú aj z uznesení Najvyššieho súdu SR sp.zn. 6Cdo 186/2012, 2ObdoV/1/2016, 5Cdo/125/2021, ako aj z nálezu Ústavného súdu SR sp.zn. II. ÚS 68/2020. 25. O trovách konania súd rozhodol v zmysle § 255 ods.1 CSP. Žalovaní mali v konaní plný úspech, preto súd úspešným žalovaným v 1. až 86. rade priznal voči žalobcovi nárok na náhradu trov konania v rozsahu 100%. Súd podľa § 262 ods. 1 CSP rozhodol len o nároku na náhradu trov konania. O konkrétnej výške trov konania bude rozhodnuté po právoplatnosti tohto rozsudku samostatným uznesením (§ 262 ods. 2 CSP). Poučenie: Proti tomuto rozsudku možno podať odvolanie v lehote 15 dní odo dňa jeho doručenia na Krajský súd v Trenčíne. Odvolanie sa podáva na Okresný súd Prievidza vo dvoch vyhotoveniach. Odvolanie musí obsahovať, okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha. Odvolanie môže byť odôvodnené len skutočnosťami uvedenými v § 365 ods. 1, 2 CSP.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3823222115.7 (dáta aktuálne k 12. 11. 2026). Záväzné je znenie zverejnené súdom.




